অপরূদ্ধ / ফোরকান ,খুলনাঃগোপালগঞ্জে একটি মামলায় আমার দেশ পত্রিকার সম্পাদক মাহমুদুর রহমানসহ ৪জনের নামে গ্রেফতারী পরোয়ানা জারি হয়েছে। গতকাল রোববার গোপালগঞ্জের জেষ্ঠ বিচারিক হাকিম সাইফুল ইসলাম মোল্লার আদালতে এ গ্রেফতারী পরোয়ানা জারি করা হয়।  আদালত সূত্রে জানা  গেছে, বিগত ২০১০ সালের ৪ এপ্রিল দৈনিক আমার দেশ পত্রিকায় যুদ্ধাপরাধীদের তালিকায় আওয়ামীগের শীর্ষ নেতা ও স্বজনরা- শীর্ষক একটি সংবাদ প্রকাশিত হয়। এতে সংুদ্ধ হয়ে গোপালগঞ্জ জজ আদালতের আইনজীবি অতিরিক্ত সরকারী কৌশুলী দেলোয়ার হোসেন সরদার বাদী হয়ে দৈনিক আমার দেশ পত্রিকার প্রকাশক মোঃ হাসমত আলী ও সম্পাদক মাহমুদুর রহমানসহ ৮ জনকে আসামী করে একটি মামলা করেন। এবছরের ২৭ জানুয়ারি মামলার আসামী দৈনিক আমাার দেশ পত্রিকার প্রকাশক মোঃ হাসমত আলী, গোপালগঞ্জ জেলা প্রতিনিধি মাহবুব হোসেন সারমাত ও দৈনিক সমকালের প্রতিনিধি মনোজ সাহাকে বাদ  দিয়ে মামলার অভিযোগপত্র (চার্জশীট) দাখিল করে পুলিশ। গতকাল রোববার ছিল মামলার অভিযোগপত্র (চার্জশীট) গ্রহনের দিন। বাদী পরে আইনজীবি প্রদত্ত অভিযোগপত্রের (চার্জশীট) উপর না রাজির আবেদন করে। ম্যাজিস্ট্রেট আইনজীবির না রাজির আবেদন খারিজ করে আদালতে অনুপস্থিত আসামী দৈনিক আমার দেশ সম্পাদক মাহমুদুর রহমান, কোটালীপাড়া উপজেলা বিএনপির সাধার সম্পাদক মোঃ মহিউদ্দিন, দৈনিক ডেসটিনির কোটালীপাড়া প্রতিনিধি মেহেদী হাসনাত ও জাতীয় পার্টি নেতা জাহাঙ্গীর শেখের বিরুদ্ধে গ্রেফতারী পরোয়ানা জারি করেন।